नई दिल्ली: बॉलीवुड एक्‍टर अर्जुन रामपाल (Arjun Rampal)और पूर्व मिस इंडिया मेहर जेसिया (Mehr Jesia) ने अलग होने का फैसला कर लिया है. दोनों की 20 साल पुरानी शादी टूट गई है. अर्जुन रामपाल हीरो हैं और बड़े पर्दे पर एक्टिव हैं. ऐसे में लोग उन्‍हें अच्‍छी तरह जानते हैं, लेकिन किसी जमाने में मेहर भी काफी फेमस थीं. 5 फुट 10 इंच लंबी मेहर 80 के दशक में सुपरमॉडल रह चुकी हैं. 1986 में फेमिना मिस इंडिया का खिताब जीतने के बाद उन्‍होंने मॉडलिंग को अपना करियर बनाया और बुलंदियों को छुआ. उन्‍होंने कई बड़े ब्रांड के लिए मॉडलिंग की. साल 1998 में अर्जुन रामपाल से शादी करने के बाद वो दो प्‍यारी बेटियों की मां बनीं. इसके बाद उन्‍होंने खुद का बिजनेस शुरू किया.